Η πρακτική άσκηση σε χώρους εργασίας, είναι υποχρεωτική για τους καταρτιζόμενους των Σχολών Ανώτερης Επαγγελματικής Κατάρτισης (ΣΑΕΚ.), καθώς αποτελεί απαραίτητη προϋπόθεση για την επιτυχή ολοκλήρωση της κατάρτισης και τη χορήγηση Βεβαίωσης Επαγγελματικής Κατάρτισης (ΒΕΚ).

Στον σύνδεσμο θα βρείτε την υπ' αριθμ. [Κ5/97484/5-8-2021](%CE%9A.%CE%A5.%CE%91.%20K5.97484.21%20%28%CE%A6%CE%95%CE%9A%203938%20%CE%92.26-8-2021%29.pdf) Κ.Υ.Α «Πρακτική άσκηση σπουδαστών Ινστιτούτων Επαγγελματικής Κατάρτισης αρμοδιότητας Υπουργείου Παιδείας και Θρησκευμάτων», η οποία δημοσιεύτηκε στις 26-08-2021 (ΦΕΚ Β΄3938). Παρακαλούμε να τη διαβάσετε με ιδιαίτερη προσοχή.

ΕΝΑΡΞΗ ΠΡΑΚΤΙΚΗΣ ΑΣΚΗΣΗΣ

1. Διαβάζετε με προσοχή και τα 5 άρθρα της παραπάνω **Κ.Υ.Α.**
2. Αναζητάτε με δική σας πρωτοβουλία εργοδότη ή φορέα απασχόλησης
3. Ενημερώνετε τον εργοδότη για την παραπάνω **Κ.Υ.Α**
4. Συμπληρώνει ο εργοδότης την [ΒΕΒΑΙΩΣΗ ΕΡΓΟΔΟΤΗ](%CE%92%CE%95%CE%92%CE%91%CE%99%CE%A9%CE%A3%CE%97%20%CE%95%CE%A1%CE%93%CE%9F%CE%94%CE%9F%CE%A4%CE%97%20%CE%93%CE%99%CE%91%20%CE%95%CE%9D%CE%91%CE%A1%CE%9E%CE%97_2023%20%281%29.docx)
5. Συμπληρώνει ο εργοδότης το έντυπο [ΣΤΟΙΧΕΙΑ ΕΡΓΟΔΟΤΗ](%CE%A3%CE%A4%CE%9F%CE%99%CE%A7%CE%95%CE%99%CE%91%20%CE%95%CE%A1%CE%93%CE%9F%CE%94%CE%9F%CE%A4%CE%97_%202022.docx)
6. Συμπληρώνει ο εργοδότης μαζί με τον καταρτιζόμενο την [ΕΙΔΙΚΗ ΣΥΜΒΑΣΗ](EI%CE%94IKH_%CE%A3YMBA%CE%A3H_%CE%A0PAKTIKH%CE%A3_A%CE%A3KH%CE%A3H%CE%A3%20%CE%9C%CE%95%CE%93%CE%91%CE%9B%CE%9F%CE%A0%CE%9F%CE%9B%CE%97.docx)
7. Συμπληρώνει ο καταρτιζόμενος την [ΑΙΤΗΣΗ ΓΙΑ ΕΝΑΡΞΗ](1%20%CE%A5%CE%A0%CE%9F%CE%94%CE%95%CE%99%CE%93%CE%9C%CE%91%20%CE%91%CE%99%CE%A4%CE%97%CE%A3%CE%97%20%CE%95%CE%9D%CE%91%CE%A1%CE%9E%CE%97%CE%A3%20%CE%A0%CE%A1%CE%91%CE%9A%CE%A4%CE%99%CE%9A%CE%97%CE%A3%20%CE%91%CE%A3%CE%9A%CE%97%CE%A3%CE%97%CE%A3_2023.docx) Πρακτικής Άσκησης
8. Κατεβάζετε από τον ΕΦΚΑ μια Βεβαίωση Απογραφής ή οποιοδήποτε άλλο έγγραφο στο οποίο ν’ αναγράφονται οι αριθμοί: **ΑΜΑ, ΑΜΚΑ, ΑΦΜ, ΑΔΤ.**
9. Εκτυπώνετε το ΒΙΒΛΙΟ ΠΡΑΚΤΙΚΗΣ ΑΣΚΗΣΗΣ Το βιβλίο πρέπει να έχει 6 μήνες αν η ΠΑ είναι **8**ωρη, 7 μήνες αν η ΠΑ είναι **7**ωρη, 8 μήνες αν η ΠΑ είναι **6**ωρη κλπ. (ΘΑ ΣΑΣ ΣΤΑΛΕΙ ΜΕ mail)

# Προσκομίζετε στο ΣΑΕΚ φοίτησης όλα τα έγγραφα που περιγράφονται στο 4. 5. 6. 7. 8., τουλάχιστον 10 ημέρες πριν την ημερομηνία έναρξης της Πρακτικής Άσκησης, η οποία δύναται να είναι την 1η ή 15η ημέρα του μήνα.

Το ΙΕΚ, αφού ελέγξει την ορθότητα των προσκομιζόμενων εγγράφων, εγκρίνει την πρακτική Άσκηση και αποστέλλει ηλεκτρονικά την **“Απόφαση Έγκρισης”** στον εργοδότη και στον Πρακτικά Ασκούμενο.

Ο εργοδότης: α) **Αναγγέλλει** τον Πρακτικά Ασκούμενο στο σύστημα Εργάνη και β) **Ασφαλίζει** τον Πρακτικά Ασκούμενο στον ΕΦΚΑ, σύμφωνα με την Κ5/97484/5-8-2021 Κ.Υ.Α . γ) **Κοινοποιεί** το έντυπο έναρξης Εργανη στο e-mail του ΣΑΕΚ.

Ο Πρακτικά Ασκούμενος **τηρεί** τα οριζόμενα και τις υποχρεώσεις του σχετικά με την Πρακτική Άσκηση, βάση της Κ5/97484/5-8-2021 Κ.Υ.Α .

ΟΛΟΚΛΗΡΩΣΗ ΠΡΑΚΤΙΚΗΣ ΑΣΚΗΣΗΣ

Η πρακτική άσκηση 960 ωρών **θα πρέπει να ολοκληρωθεί εντός είκοσι τεσσάρων (24) μηνών** από τη λήξη του τελευταίου εξαμήνου θεωρητικής και εργαστηριακής κατάρτισης της ειδικότητας. Ιδιαίτερα θα πρέπει να ληφθεί υπόψη, ότι οι καταρτιζόμενοι οι οποίοι δεν έχουν πραγματοποιήσει την πρακτική άσκηση έως την έναρξη ισχύος του ν. 4763/2020 και συγκεκριμένα την 21.12.2020, **υποχρεούνται να ολοκληρώσουν την πρακτική άσκηση έως το τέλος του 2024.**

Μετά την ολοκλήρωση της πρακτικής άσκησης, ο καταρτιζόμενος **υποβάλλει άμεσα στο ΣΑΕΚ φοίτησης**:

1. Το ΒΙΒΛΙΟ ΠΡΑΚΤΙΚΗΣ ΑΣΚΗΣΗΣ συμπληρωμένο με τις εβδομαδιαίες εκθέσεις, το χρόνο και το αντικείμενο απασχόλησης, τις ημέρες απουσίας, την επίδοσή του, τις μηνιαίες εκθέσεις. Το βιβλίο πρέπει να έχει σφραγίδα και υπογραφή του εργοδότη στα εβδομαδιαία φύλλα και στις μηνιαίες εκθέσεις.
2. Το έντυπο [ΒΕΒΑΙΩΣΗ ΠΑΡΟΥΣΙΑΣ](%CE%92%CE%95%CE%92%CE%91%CE%99%CE%A9%CE%A3%CE%97%20%CE%A0%CE%91%CE%A1%CE%9F%CE%A5%CE%A3%CE%99%CE%91%CE%A3_2022.docx) της πρακτικής άσκησης, συμπληρωμένη, υπογεγραμμένη και σφραγισμένη από τον εργοδότη - νόμιμο εκπρόσωπο του φορέα απασχόλησης, στην οποία βεβαιώνεται ότι o/η καταρτιζόμενος/η πραγματοποίησε την πρακτική άσκηση στην επιχείρηση/οργανισμό καθώς και το χρονικό διάστημα αυτής.
3. Το ΕΝΤΥΠΟ ΕΡΓΑΝΗ Ε3.5 για τη λήξη της Πρακτικής Άσκησης. Τα έντυπα Ε3.5 υπάρχουν στο [MyErgani](https://myergani.gov.gr/%28S%283dxpb3la2xv51fgb4e1qj0kr%29%29/login.aspx?ReturnUrl=%2f) (είσοδος με τους κωδικούς του Taxisnet)
4. Δύο **ΦΩΤΟΓΡΑΦΙΕΣ**, μικρές, ίδιες.

ΔΙΑΚΟΠΗ ΠΡΑΚΤΙΚΗΣ ΑΣΚΗΣΗΣ

Αν για οποιοδήποτε λόγο ο πρακτικά ασκούμενος διακόψει την πρακτική άσκηση, τότε οφείλει **να ενημερώσει άμεσα το Σ.Α.Ε.Κ. φοίτησης και να προσκομίσει**:

1. Το ΒΙΒΛΙΟ ΠΡΑΚΤΙΚΗΣ ΑΣΚΗΣΗΣ συμπληρωμένο, με υπογραφές και σφραγίδες εργοδότη έως και την ημέρα διακοπής.
2. Τη [ΒΕΒΑΙΩΣΗ ΠΑΡΟΥΣΙΑΣ](%CE%92%CE%95%CE%92%CE%91%CE%99%CE%A9%CE%A3%CE%97%20%CE%A0%CE%91%CE%A1%CE%9F%CE%A5%CE%A3%CE%99%CE%91%CE%A3_2022.docx), με τις ημέρες πρακτικής άσκησης που έχουν πραγματοποιηθεί, συμπληρωμένη και υπογεγραμμένη από τον εργοδότη.
3. Την [ΑΙΤΗΣΗ ΔΙΑΚΟΠΗΣ ΠΡΑΚΤΙΚΗΣ ΑΣΚΗΣΗΣ](%CE%91%CE%99%CE%A4%CE%97%CE%A3%CE%97%20%CE%93%CE%99%CE%91%20%CE%94%CE%99%CE%91%CE%9A%CE%9F%CE%A0%CE%97_%202022%20%281%29.docx)**,** συμπληρωμένη και υπογεγραμμένη από τον καταρτιζόμενο.
4. Το ΕΝΤΥΠΟ ΕΡΓΑΝΗ Ε3.5 για τη διακοπή της Πρακτικής Άσκησης. Τα έντυπα Ε3.5 υπάρχουν στο [MyErgani](https://myergani.gov.gr/%28S%283dxpb3la2xv51fgb4e1qj0kr%29%29/login.aspx?ReturnUrl=%2f) (είσοδος με τους κωδικούς του Taxisnet)

**Σημείωση:** Για να συνεχίσει ο καταρτιζόμενος την πρακτική άσκηση για το υπόλοιπο του προβλεπόμενου διαστήματος στον ίδιο ή σε άλλο φορέα απασχόλησης (εργοδότη), θα πρέπει να ακολουθηθεί εκ νέου η διαδικασία έναρξης πρακτικής. Αν η διακοπή της πρακτικής άσκησης γίνει από τον εργοδότη τότε οφείλει ο τελευταίος να ενημερώσει άμεσα το Ι.Ε.Κ. φοίτησης του πρακτικά ασκούμενου.

# Για οποιοδήποτε θέμα δεν διευκρινίζεται στην παραπάνω Υπουργική Απόφαση ή στις οδηγίες που είναι αναρτημένες στην ιστοσελίδα του ΣΑΕΚ ΜΕΓΑΛΟΠΟΛΗΣ, παρακαλώ να απευθύνεστε στο ΣΑΕΚ, στο τηλ. 2791061021 ή μέσω ηλεκτρονικού ταχυδρομείου, στην διεύθυνση: iekmegal@sch.gr